Інфармантам быў прадэманстраваны архіўны відэазапіс народнай драмы “Цар Максіміліян”. Па сведчаннях тэатразнаўцаў, народная драма “Цар Максіміліян” узнікла у XVII – пачатку XVIII ст., мела мноства варыяцый і ў шэрагу з такімі пастаноўкамі, як “Цар Ірад”, “Лодка”, сюжэты якіх перайшлі з батлеечных перформансаў, з’яўлялася найбольш папулярным драматычным творам на тэрыторыі Беларусі. Таму невыпадкова, што памяць мясцовай супольнасці захоўвае веды аб гэтай драме і сёння.